

UPRAVNI ODJEL ZA LOKLANU

SAMOUPRAVU I UPRAVU

KLASA: 022-05/22-01/03

URBROJ: 2170-03-22-01-28

Čavle, 27.siječnja2022.g.

Na temelju članka 5. stavka 1. i članka 28. stavak 3. i članka 29. stavka 1. Zakona o službenicima i namještenicima u lokalnoj i područnoj (regionalnoj) samoupravi (“Narodne novine”, broj 86/08, 61/11, 04/18 i 112/19) i Ugovora o dodjeli bespovratnih sredstava za projekte koji se financiraju iz Europskog socijalnog fonda putem mehanizma Integriranih teritorijalnih ulaganja (ITU mehanizam) u razdoblju 2014.-2020. za projekt „Klub umirovljenika Čavle“, (UP.02.1.1.12.0066) pročelnica Upravnog odjela za lokalnu samoupravu i upravu Općine Čavle objavljuje

**OGLAS**

**za prijam u radni odnos na određeno vrijeme**

na radno mjesto: voditelj/ica Kluba umirovljenika Čavle, na određeno vrijeme za vrijeme trajanja projekta „Klub umirovljenika Čavle“ (UP.02.1.1.12.0066), na puno radno vrijeme, uz obvezni probni rad u trajanju od 3 mjeseca.

- 1 izvršitelj (m/ž)

Na oglas se mogu ravnopravno prijaviti osobe oba spola, a izrazi koji se koriste u ovom oglasu za osobe uporabljeni su neutralno i odnose se jednako na muški i ženski rod.

Opis posla:

* Provodi i upravlja projektnom aktivnosti koja ima za cilj ostvarenje rezultata EU projekta sukladno Ugovoru o dodjeli bespovratnih sredstava (UP.02.1.1.12.0066)
* Izrađuje dnevne, tjedne i mjesečne programske aktivnosti sukladno projektu i programima
* organizira provedbu svih projektnih aktivnosti (organizacija događanja, sastanaka, radionica i programa, evidencija o ciljanim skupinama i koordinacija rada s njima, praćenje projektnih aktivnosti)
* Vodi svakodnevnu brigu o opremi unutra Kluba i drugom inventaru
* Vodi brigu o režijama prostora
* Omogućuje prijevoz (u sklopu projekta se nabavlja automobil za potrebe voditelja kluba i ciljanih skupina) teže pokretljivim osobama da sudjeluju u organiziranim aktivnostima
* Vodi promotivne i komunikacijske aktivnosti prema ciljnim skupinama (najava radionica i programa)
* Svakodnevna komunikacija i koordinacija s voditeljem projekta
* Ostali poslovi u suradnji s poslodavcem i voditeljem projekta

Trajanje radnog odnosa: na određeno vrijeme za vrijeme trajanja projekta „Klub umirovljenika Čavle“ uz obvezan probni rad u trajanju od tri mjeseca, sklapanjem ugovora o radu na određeno vrijeme.

Mjesto rada: Griža 16, Buzdohanj, Čavle.

Kandidati/kinje moraju ispunjavati opće uvjete za prijam u radni odnos, a to su punoljetnost i hrvatsko državljanstvo te sljedeće posebne uvjete:

* SSS društvenog smjera
* najmanje 1 godina radnog iskustva na odgovarajućim poslovima
* aktivno poznavanje rada na računalu
* vozački ispit B kategorije

Uz prijavu kandidati su dužni priložiti:

* životopis;
* dokaz o hrvatskom državljanstvu (preslika osobne iskaznice, putovnice, domovnice);
* dokaz o ispunjavanju uvjeta stupnja obrazovanja (stručne spreme) i struke određene ovim oglasom (preslika diplome ili potvrde o završenom stupnju obrazovanja);
* uvjerenje da se protiv kandidata / kandidatkinje ne vodi kazneni postupak (ne starije od 3 mjeseca od dana isteka roka za podnošenje prijava na ovaj oglas);
* dokaz radnog iskustva od najmanje jedne godine rada na odgovarajućim poslovima
* dokaz o radnom stažu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje koji ne smije biti stariji od 3 mjeseca od dana isteka roka za podnošenje prijava na ovaj oglas);
* preslika vozačke dozvole B kategorije
* vlastoručno potpisanu izjavu kandidata da za prijam u radni odnos ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi;
* izjavu o suglasnosti za prikupljanje i obradu osobnih podataka.

Isprave koje se prilažu u neovjerenoj preslici potrebno je prije potpisivanja ugovora o radu predočiti

u izvorniku.

Prijavom na Oglas podnositelji prijave su izričito suglasni da Upravni odjel za lokalnu samoupravu i upravu Općine Čavle, kao voditelj zbirke osobnih podataka, može prikupljati, koristiti i dalje obrađivati podatke u svrhu provedbe postupka oglasa za izbor službenika, sukladno propisima koji uređuju zaštitu osobnih podataka.

Povlačenjem prinude za obradu podataka smatrat će se da se povlači i prijava na oglas.

Izabrani kandidat dužan je dostaviti uvjerenje o zdravstvenoj sposobnosti prije potpisivanja ugovora

o radu.

Kandidat/kinja koji ostvaruje pravo prednosti pri zapošljavanju prema posebnom zakonu dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Uz prijavu na oglas dužni su priložiti dokaze o tom statusu iz kojih je vidljivo navedeno pravo.

Kandidat/kinja koji ostvaruje pravo prednosti kod prijma u jedinicu lokalne samouprave prema članku 102. stavak 1.-3. Zakona o hrvatskim braniteljima iz domovinskog rata i članovima njihovih obitelji („N.N“ br. 121/17 i 98/19) dužan je uz prijavu na oglas dostaviti dokaze iz članka 103. stavak 1. Zakona o hrvatskim braniteljima i članovima njihovih obitelji, dostupne na internetskoj poveznici na stranici Ministarstva: https://branitelji.gov.hr/zaposliavanje-843/843.

Kandidat/kinja koji ostvaruje pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom („N.N“br. 157/13, 152/14, 39/18 i 32/20) dokazuju to prvo rješenjem ili potvrdom o priznatom statusu osobe s invaliditetom.

Kandidat/kinja koji ostvaruje pravo prednosti pri zapošljavanju na temelju članka 48.f Zakona o zaštiti vojnih i civilnih invalida rata („N.N“ br. 33/92, 77/92, 86/92, -pročišćeni tekst, 27/93, 58/93, 2/94, 76/94, 108/95, 108/96, 82/01, 94/01, 103/03, 148/13 i 98/19), dokazuju to rješenjem ili potvrdom o priznatom statusu iz kojeg je vidljivo to pravo, potvrdom o nezaposlenosti Hrvatskog zavoda za zapošljavanje izdanom za vrijeme trajanja ovog oglasa, te dokaz iz kojeg je vidljivo na koji je način prestao radni odnos kod prijašnjeg poslodavca (rješenje, ugovor i sl.)

Kandidat/kinja koja se poziva na pravo prednosti pri zapošljavanju na temelju članka 22. Ustavnog zakona o pravima nacionalnih manjina („N.N“ br. 155/02, 47/10, 80/10, 93/11) uz prijavu na oglas osim dokaza o ispunjavanju traženih uvjeta nije dužan dokazivati svoj status pripadnika nacionalne manjine.

Urednom prijavom smatra se prijava koja sadrži sve podatke i priloge navedene u oglasu. Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.

S kandidatima koji ispunjavaju formalne uvjete iz oglasa provest će se prethodna provjera znanja i sposobnosti putem poznavanja rada na računalu te intervjua. Ako kandidat ne pristupi prethodnoj provjeri znanja i sposobnosti, smatra se da je povukao prijavu.

Ovaj oglas se objavljuje na internetskoj stranici Hrvatskog zavoda za zapošljavanje i na internetskoj stranici Općine Čavle.

Vrijeme i mjesto održavanja prethodne provjere znanja i sposobnosti biti će objavljeni na web-stranici i na oglasnoj ploči Općine Čavle najkasnije 5 dana prije održavanja prethodne provjere.

Pisane prijave na oglas, vlastoručno potpisane od strane podnositelja prijave, s navedenom kontakt adresom i telefonskim brojem, te s dokazima o ispunjavanju uvjeta, podnose se u roku od 8 dana od dana objave oglasa, preporučeno putem pošte ili osobno na adresu: Općina Čavle, Upravni odjel za lokalnu samoupravu i upravu, Čavja 31, 51219 Čavle: „Za radno mjesto: voditelj/ica Kluba umirovljenika Čavle – ne otvaraj“.

Kandidati će biti obaviješteni o rezultatima oglasa u zakonskom roku.

Pročelnik

\_\_\_\_\_\_\_\_\_\_\_\_\_\_\_\_\_\_

Dolores Burić